**Dôvodová správa**

**A. Všeobecná časť**

Návrh zákona, ktorým sa mení a dopĺňa zákon č. 55/2018 Z. z. o poskytovaní informácií o technickom predpise a o prekážkach voľného pohybu tovaru (ďalej len „návrh zákona“) predkladá predsedníčka Úradu pre normalizáciu, metrológiu a skúšobníctvo Slovenskej republiky (ďalej len „úrad“) podľa bodu B.1. uznesenia vlády Slovenskej republiky č. 350
z 3. júla 2019 k návrhu na určenie zodpovednosti ministerstiev, ostatných ústredných orgánov štátnej správy a niektorých orgánov verejnej moci za aplikáciu a prijatie opatrení
na vnútroštátnej úrovni k nariadeniam Európskej únie a rozhodnutiam Európskej únie.

Návrhom zákona sa má zabezpečiť úprava znenia zákona č. 55/2018 Z. z. o poskytovaní informácií o technickom predpise a o prekážkach voľného pohybu tovaru (ďalej len „zákon č. 55/2018 Z. z.“) tak, aby odrážala aktuálny stav ako aj zmeny, ktoré prinieslo nariadenie Európskeho parlamentu a Rady (EÚ) 2019/515 z 19. marca 2019 o vzájomnom uznávaní tovaru, ktorý je v súlade s právnymi predpismi uvedený na trh v inom členskom štáte a o zrušení nariadenia (ES) č. 764/2008 (ďalej len „nariadenie (EÚ) 2019/515“). Nariadenie (EÚ) 2019/515 zrušilo k 19. aprílu 2020 pôvodné nariadenie Európskeho parlamentu a Rady (ES) č. 764/2008 z 9. júla 2008, ktorým sa ustanovujú postupy týkajúce sa uplatňovania určitých vnútroštátnych technických pravidiel na výrobky, ktoré sú v súlade s právnymi predpismi uvedené na trh v inom členskom štáte a ktorým sa zrušuje rozhodnutie č. 3052/95/ES, ktoré je v súčasnosti implementované zákonom č. 55/2018 Z. z.

Z dôvodu, že nariadenie (EÚ) 2019/515 je priamo účinné, návrhom zákona bude zabezpečená implementácia nariadenia (EÚ) 2019/515 formou menšej úpravy ustanovenia § 9 zákona č. 55/2018 Z. z. tak, aby sa zosúladilo znenie zákona č. 55/2018 Z. z. s nariadením (EÚ) 2019/515. Jednou zo zmien, ktoré prináša nariadenie (EÚ) 2019/515 je možnosť hospodárskeho subjektu vydať dobrovoľné vyhlásenie o vzájomnom uznávaní na účely jednoduchšieho uplatnenia pravidla vzájomného uznávania v členskom štáte Európskej únie alebo v štáte, ktorý je zmluvnou stranou Dohody o Európskom hospodárskom priestore, v ktorom plánuje sprístupniť výrobok, ktorý nie je regulovaný harmonizovanými právnymi predpismi Európskej únie avšak, ktorý už bol uvedený na trh v inom členskom štáte Európskej únie alebo v štáte, ktorý je zmluvnou stranou Dohody o Európskom hospodárskom priestore v súlade s požiadavkami, ktoré sa na neho v danom členskom štáte vzťahujú. Zmena § 10 vyplýva
z potreby aplikačnej praxe doplniť orgány štátnej správy ako aj iné subjekty súkromného sektora medzi oznamovacie subjekty, ktoré rovnako ovplyvňujú a rozhodujú o vzniku prekážok voľného pohybu tovaru na území Slovenskej republiky a ktoré môžu viesť k vážnemu narušeniu voľného pohybu tovaru.

Zákon č. 55/2018 Z. z. v súčasnosti zabezpečuje transpozíciu smernice Európskeho parlamentu a Rady (EÚ) 2015/1535 z 9. septembra 2015, ktorou sa stanovuje postup pri poskytovaní informácií v oblasti technických predpisov a pravidiel vzťahujúcich sa na služby informačnej spoločnosti, zastrešuje právnu úpravu procesu poskytovania informácií o technickom pravidle a o prekážkach voľného pohybu tovaru podľa nariadenia Európskeho parlamentu a Rady (ES) č. 764/2008 z 9. júla 2008, ktorým sa ustanovujú postupy týkajúce sa uplatňovania určitých vnútroštátnych technických pravidiel na výrobky, ktoré sú v súlade s právnymi predpismi uvedené na trh v inom členskom štáte a ktorým sa zrušuje rozhodnutie č. 3052/95/ES. Ďalej upravuje práva a povinnosti úradu a orgánu samosprávy pri poskytovaní informácií o prekážke voľného pohybu tovaru podľa nariadenia Rady (ES) č. 2679/98 zo 7. decembra 1998 o fungovaní vnútorného trhu vo vzťahu k voľnému pohybu tovaru medzi členskými štátmi a práva a povinnosti úradu a zodpovedného orgánu pri oznamovaní návrhu technického predpisu na medzinárodnej úrovni podľa Dohody o technických prekážkach obchodu a Dohody o uplatňovaní sanitárnych a fytosanitárnych opatrení.

Materiál nemá vplyv na rozpočet verejnej správy, nemá vplyvy na manželstvo, rodičovstvo a rodinu, nemá vplyv na podnikateľské prostredie, nemá sociálny vplyv, ani vplyv na životné prostredie, informatizáciu spoločnosti a ani na služby verejnej správy pre občana.

Návrh zákona je v súlade s Ústavou Slovenskej republiky, s ústavnými zákonmi a nálezmi Ústavného súdu Slovenskej republiky, so zákonmi a ostatnými všeobecne záväznými právnymi predpismi platnými v Slovenskej republike, s medzinárodnými zmluvami, ktorými je Slovenská republika viazaná, ako aj s právom Európskej únie.

**Doložka vybraných vplyvov**

|  |
| --- |
| **Základné údaje** |
| **Názov materiálu** |
| Zákon, ktorým sa mení a dopĺňa zákon č. 55/2018 Z. z. o poskytovaní informácií o technickom predpise a o prekážkach voľného pohybu tovaru |
| **Predkladateľ (a spolupredkladateľ)** |
| Úrad pre normalizáciu, metrológiu a skúšobníctvo Slovenskej republiky |
| **Charakter predkladaného materiálu** | ☐ | Materiál nelegislatívnej povahy |
| ☒ | Materiál legislatívnej povahy |
| ☐ | Transpozícia práva EÚ |
| *V prípade transpozície uveďte zoznam transponovaných predpisov:* |
| **Termín začiatku a ukončenia PPK** | *-* |
| **Predpokladaný termín predloženia na MPK\*** | *16. 12. 2019 – 3. 1. 2020* *14. 05. 2020 - 22. 5. 2020* |
| **Predpokladaný termín predloženia na Rokovanie vlády SR\*** | *jún 2020* |
|  |
| **Definovanie problému** |
| Návrhom zákona sa má zabezpečiť úprava znenia zákona č. 55/2018 Z. z. o poskytovaní informácií o technickom predpise a o prekážkach voľného pohybu tovaru (ďalej len „zákon č. 55/2018 Z. z.“) tak, aby odrážala aktuálny stav ako aj zmeny, ktoré prinieslo nariadenie Európskeho parlamentu a Rady (EÚ) 2019/515 z 19. marca 2019 o vzájomnom uznávaní tovaru, ktorý je v súlade s právnymi predpismi uvedený na trh v inom členskom štáte a o zrušení nariadenia (ES) č. 764/2008 (ďalej len „nariadenie (EÚ) 2019/515“). |
| **Ciele a výsledný stav** |
| Predmetom návrhu zákona je zabezpečiť implementáciu nariadenia (EÚ) 2019/515 formou úpravy ustanovenia § 9 zákona č. 55/2018 Z. z. tak, aby sa zosúladilo znenie zákona č. 55/2018 Z. z. s nariadením (EÚ) 2019/515, nakoľko nariadenie (EÚ) 2019/515 je priamo účinné. Jednou zo zmien, ktoré prináša nariadenie (EÚ) 2019/515 je možnosť hospodárskeho subjektu vydať dobrovoľné vyhlásenie o vzájomnom uznávaní na účely jednoduchšieho uplatnenia pravidla vzájomného uznávania v členskom štáte Európskej únie alebo v štáte, ktorý je zmluvnou stranou Dohody o Európskom hospodárskom priestore, v ktorom plánuje sprístupniť výrobok, ktorý nie je regulovaný harmonizovanými právnymi predpismi Európskej únie avšak, ktorý už bol uvedený na trh v inom členskom štáte Európskej únie alebo v štáte, ktorý je zmluvnou stranou Dohody o Európskom hospodárskom priestore v súlade s požiadavkami, ktoré sa na neho v danom členskom štáte vzťahujú. Návrh zákona ustanoví formu a jazyk sprístupnenia vyhlásenia o vzájomnom uznávaní tak, ako túto možnosť implementácie predpokladá čl. 4 nariadenia (EÚ) 2019/515, pričom len spresní požiadavky kladené samotným nariadením (EÚ) 2019/515. Cieľom nariadenia (EÚ) 2019/515 je zlepšenie voľného pohybu tovaru, ktorý už bol v súlade s právnymi predpismi uvedený na trh v inom členskom štáte. Navrhovaná zmena § 10 vyplýva z potreby aplikačnej praxe doplniť orgány štátnej správy ako aj iné subjekty súkromného sektora medzi oznamovacie subjekty, ktoré rovnako ovplyvňujú a rozhodujú o vzniku prekážok voľného pohybu tovaru na území Slovenskej republiky a ktoré môžu viesť k vážnemu narušeniu voľného pohybu tovaru. |
| **Dotknuté subjekty** |
| Ministerstvá a ostatné ústredné orgány štátnej správy, VÚC, obce, iné subjekty verejnej správy.Hospodárske subjekty sprístupňujúce na trh Slovenskej republiky výrobky, ktoré nie sú regulované harmonizovanými právnymi predpismi Európskej únie alebo v štáte, ktorý je zmluvnou stranou Dohody o Európskom hospodárskom priestore avšak, ktoré boli už zároveň uvedené na trh v inom členskom štáte Európskej únie alebo v štáte, ktorý je zmluvnou stranou Dohody o Európskom hospodárskom priestore v súlade s požiadavkami, ktoré sú na tieto výrobky kladené v členskom štáte, v ktorom boli prvýkrát uvedené na trh Európskej únie.  |
| **Alternatívne riešenia** |
| *Aké alternatívne riešenia boli posudzované?**Uveďte, aké alternatívne spôsoby na odstránenie definovaného problému boli identifikované a posudzované.*Alternatívne riešenia neboli zvažované.Nulový variant v rámci alternatívnych riešení predkladateľ neuplatnil, keďže ide o implementáciu priamo účinného nariadenia (EÚ) 2019/515, ktoré je Slovenská republika povinná prevziať do svojho právneho poriadku. |
| **Vykonávacie predpisy** |
| *Predpokladá sa prijatie/zmena vykonávacích predpisov?* | ☐ Áno | ☒ Nie |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:* |
| **Transpozícia práva EÚ**  |
| *Uveďte, v ktorých ustanoveniach ide národná právna úprava nad rámec minimálnych požiadaviek EÚ spolu s odôvodnením.* |
|  |
| **Preskúmanie účelnosti\*\*** |
| *Uveďte termín, kedy by malo dôjsť k preskúmaniu účinnosti a účelnosti navrhovaného predpisu.**Uveďte kritériá, na základe ktorých bude preskúmanie vykonané.* |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* nepovinné |
|  |
| **Vplyvy navrhovaného materiálu** |
| **Vplyvy na rozpočet verejnej správy** | **☐** | **Pozitívne** | **☒** | **Žiadne** | **☐** | **Negatívne** |
|  z toho rozpočtovo zabezpečené vplyvy | ☐ | Áno | ☐ | Nie | ☐ | Čiastočne |
| **Vplyvy na podnikateľské prostredie** | **☐** | **Pozitívne** | **☒** | **Žiadne** | **☐** | **Negatívne** |
|  z toho vplyvy na MSP | ☐ | Pozitívne | ☐ | Žiadne | ☐ | Negatívne |
| **Sociálne vplyvy** | **☐** | **Pozitívne** | **☒** | **Žiadne** | **☐** | **Negatívne** |
| **Vplyvy na životné prostredie** | **☐** | **Pozitívne** | **☒** | **Žiadne** | **☐** | **Negatívne** |
| **Vplyvy na informatizáciu** | **☐** | **Pozitívne** | **☒** | **Žiadne** | **☐** | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** | **☐** | **Pozitívne** | **☒** | **Žiadne** | **☐** | **Negatívne** |
|  **vplyvy na procesy služieb vo verejnej správe** | **☐** | **Pozitívne** | **☒** | **Žiadne** | **☐** | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na manželstvo, rodičovstvo a rodinu** | **☐** | **Pozitívne** | **☒** | **Žiadne** | **☐** | **Negatívne** |

|  |
| --- |
| **Poznámky** |
| *V prípade potreby uveďte doplňujúce informácie k návrhu.*K návrhu zákona boli podľa bodu 5 Jednotnej metodiky na posudzovanie vybraných vplyvov dňa 5. novembra 2019 uskutočnené verejné konzultácie, ktorých sa zúčastnili zástupcovia ministerstiev, ostatných ústredných orgánov štátnej správy a organizácii, ktorí prejavili záujem o prípravu predmetného návrhu zákona.Nariadením (EÚ) 2019/515 bola ustanovená nová možnosť hospodárskeho subjektu vydať dobrovoľné vyhlásenie o vzájomnom uznávaní na účely jednoduchšieho uplatnenia pravidla vzájomného uznávania v členskom štáte Európskej únie alebo v štáte, ktorý je zmluvnou stranou Dohody o Európskom hospodárskom priestore, v ktorom plánuje sprístupniť výrobok, ktorý nie je regulovaný harmonizovanými právnymi predpismi Európskej únie avšak, ktorý už bol uvedený na trh v inom členskom štáte Európskej únie alebo v štáte, ktorý je zmluvnou stranou Dohody o Európskom hospodárskom priestore v súlade s požiadavkami, ktoré sa na neho v danom členskom štáte vzťahujú. Návrh zákona ustanoví len formu a jazyk sprístupnenia vyhlásenia o vzájomnom uznávaní tak, ako túto možnosť implementácie predpokladá čl. 4 nariadenia (EÚ) 2019/515, pričom len spresní požiadavky kladené samotným nariadením (EÚ) 2019/515. V nadväznosti na uvedené preto návrh zákona nemá vplyv na podnikateľské prostredie, nakoľko ide len o dobrovoľnú možnosť vydania vyhlásenia o vzájomnom uznávaní, ktoré však ustanovuje priamo účinné nariadenie (EÚ) 2019/515 a nie návrh zákona, a preto nemá návrh zákona ani priamy ani nepriamy vplyv na podnikateľské prostredie. Je ďalej potrebné podotknúť, že vplyvy na podnikateľské prostredie v rámci tejto novej dobrovoľnej možnosti hospodárskych subjektov vydať vyhlásenie o vzájomnom uznávaní bolo predmetom posudzovania vplyvov v rámci prípravy priamo účinného nariadenia (EÚ) 2019/515. Nariadenie (EÚ) 2019/515 v článku 9 ods. 1 ukladá kontaktnému miestu pre výrobky zabezpečiť poskytovanie svojich služieb v súlade s nariadením Európskeho parlamentu a Rady (EÚ) 2018/1724 z 2. októbra 2018 o zriadení jednotnej digitálnej brány na poskytovanie prístupu k informáciám, postupom a asistenčným službám a službám riešenia problémov a o zmene nariadenia (EÚ) č. 1024/2012, pričom túto povinnosť je potrebné splniť do 12. decembra 2020, a teda zverejňovať informácie o výrobkoch a požiadavkách na výrobky prostredníctvom platformy, ktorá bude kompatibilná s európskym webovým sídlom Your Europe. Financovanie týchto činnosti, najmä vytvorenie a udržiavanie databázy obsahujúcej informácie o výrobkoch a požiadavkách na výrobky, vytvorenie a udržiavanie portálu/webového sídla, prostredníctvom ktorého budú tieto informácie sprístupnené/zverejnené a prípadných iných potrebných činností, bude potrebné riešiť špecificky prostredníctvom vyčíslenia vplyvov na rozpočet verejnej správy v rámci vypracovania štúdie uskutočniteľnosti a nadväzujúceho Akčného plánu implementácie nariadenia č. 2018/1724 o zriadení jednotnej digitálnej brány v podmienkach Slovenskej republiky Úradom podpredsedu vlády SR pre investície a informatizáciu do 31. marca 2020 v zmysle úlohy B.3. uznesenia vlády Slovenskej republiky č. 335/2019 z 3. júla 2019 k Implementácii nariadenia EP a Rady č. 201/1724 o zriadení jednotnej digitálnej brány v podmienkach SR. |
| **Kontakt na spracovateľa** |
| Mgr. Veronika Cubová, veronika.cubova@normoff.gov.sk . |
| **Zdroje** |
| Nariadenie Európskeho parlamentu a Rady (EÚ) 2019/515 z 19. marca 2019 o vzájomnom uznávaní tovaru, ktorý je v súlade s právnymi predpismi uvedený na trh v inom členskom štáte a o zrušení nariadenia (ES) č. 764/2008.  |
| **Stanovisko Komisie pre posudzovanie vybraných vplyvov z PPK** |
|  |

**Doložka zlučiteľnosti**

**návrhu zákona s právom Európskej únie**

|  |  |
| --- | --- |
| **1.** | **Navrhovateľ zákona:** Úrad pre normalizáciu, metrológiu a skúšobníctvo Slovenskej republiky |
| **2.** | **Názov návrhu zákona:** Návrh zákona, ktorým sa mení a dopĺňa zákon č.  55/2018 Z. z. o poskytovaní informácií o technickom predpise a o prekážkach voľného pohybu tovaru |
|  |  |
| **3.** | **Predmet návrhu zákona je upravený v práve Európskej únie:** |
|   | v primárnom práve*Zmluva o fungovaní Európskej únie – článok 43, 114 a 337*v sekundárnom práve*Nariadenie Európskeho parlamentu a Rady (EÚ) 2019/515 z 19. marca 2019 o vzájomnom uznávaní tovaru, ktorý je v súlade s právnymi predpismi uvedený na trh v inom členskom štáte a o zrušení nariadenia (ES) č. 764/2008 (Ú. v. EÚ L 91, 29.3.2019)); gestor: Úrad pre normalizáciu, metrológiu a skúšobníctvo SR, Ministerstvo hospodárstva SR, Ministerstvo práce, sociálnych vecí a rodiny SR, Ministerstvo dopravy a výstavby SR, Ministerstvo zdravotníctva SR, Ministerstvo pôdohospodárstva a rozvoja vidieka SR, Úrad vlády SR.**Nariadenie Rady (ES) č. 2679/98 zo 7. decembra 1998 o fungovaní vnútorného trhu vo vzťahu k voľnému pohybu tovaru medzi členskými štátmi (Ú. V. ES L337, 12.12.1998; Mimoriadne vydanie Ú. v. EÚ, kap. 01/zv. 3)* *gestor: Úrad pre normalizáciu, metrológiu a skúšobníctvo SR.**Smernica Európskeho parlamentu a Rady (EÚ) 2015/1535 z 9. septembra 2015, ktorou sa stanovuje postup pri poskytovaní informácií v oblasti technických predpisov a pravidiel vzťahujúcich sa na služby informačnej spoločnosti (kodifikované znenie) (Ú. v. EÚ L 241, 17. 09. 2015); gestor: Úrad pre normalizáciu, metrológiu a skúšobníctvo SR.*v judikatúre Súdneho dvora Európskej únie |
|   | *Rozhodnutie ESD v prípade C-139/92,Rozhodnutie ESD v prípade C-317/92,Rozhodnutie ESD v prípade C-52/93,Rozhodnutie ESD v prípade C-61/93,Rozhodnutie ESD v prípade C-418/93,Rozhodnutie ESD v prípade C-194/94 CIA Security, Rozhodnutie ESD v prípade C-273/94,Rozhodnutie ESD v prípade C-279/94,Rozhodnutie ESD v prípade C-289/94,Rozhodnutie ESD v prípade C-13/96,Rozhodnutie ESD v prípade C-33/97,Rozhodnutie ESD v prípade C-145/97,Rozhodnutie ESD v prípade C-226/97,Rozhodnutie ESD v prípade C-425/97,Rozhodnutie ESD v prípade C-314/98,Rozhodnutie ESD v prípade C-443/98 Unilever Italia, Rozhodnutie ESD v prípade C-37/99,Rozhodnutie ESD v prípade C-278/99,Rozhodnutie ESD v prípade C-390/99 Canal Satélite Digital, Rozhodnutie ESD v prípade C-159/00,Rozhodnutie ESD v prípade C-267/03 Lindberg, Rozhodnutie ESD v prípade C-89/04 Mediacabel, Rozhodnutie ESD v prípade C-303/04,Rozhodnutie ESD v prípade C-20/05 Schwibbert, Rozhodnutie ESD v prípade C-65/05,Rozhodnutie ESD v prípade C-433/05 Lars Sandström, Rozhodnutie ESD v prípade C-109/08,Rozhodnutie ESD v prípade C-190/09,Rozhodnutie ESD v prípade C-510/09,Rozhodnutie ESD v prípade C-361/10,Rozhodnutie ESD v prípade C-217/11,Rozhodnutie ESD v prípade C-26/11 Belgische Petroleum Unie, Rozhodnutie ESD v prípade C-213/11 Fortuna, Rozhodnutie ESD v prípade C-307/13 Lars Ivansson, Rozhodnutie ESD v prípade C-307/13,Rozhodnutie ESD v prípade C-98/14 Berlington Hungary, Rozhodnutie ESD v prípade C-251/14 György Balázs, Rozhodnutie ESD v prípade C-98/14,Rozhodnutie ESD v prípade C-336/14.* |

**4. Záväzky Slovenskej republiky vo vzťahu k Európskej únii:**

uviesť lehotu na prebranie príslušného právneho aktu Európskej únie, príp. aj osobitnú lehotu účinnosti jeho ustanovení:

*Nariadenie (EÚ) 2019/515 sa uplatňuje od 19. apríla 2020.*

uviesť informáciu o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001
o prístupe verejnosti k dokumentom Európskeho parlamentu, Rady a Komisie:

 *Nebolo začaté.*

uviesť informáciu o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav:

*Zákon č. 55/2018 Z. z. o poskytovaní informácií o technickom predpise a o prekážkach voľného pohybu tovaru.*

**5. Návrh zákona je zlučiteľný s právom Európskej únie:**

úplne (ak je právny akt prebraný náležite, t. j. v zodpovedajúcej právnej forme, včas, v celom rozsahu a správne). (Pozn. Návrh právneho predpisu je úplne zlučiteľný s právom Európskej únie.)

čiastočne (uviesť dôvody, predpokladaný termín a spôsob dosiahnutia úplného súladu),

 -

ak nie je, uviesť dôvody, predpokladaný termín a spôsob dosiahnutia úplného súladu

-

**B. Osobitná časť**

**K Čl. I**

**K bodu 1**

Ide o legislatívno-technickú úpravu, nakoľko návrh zákona, ktorým sa mení a dopĺňa zákon č. 55/2018 Z. z. o poskytovaní informácií o technickom predpise a o prekážkach voľného pohybu tovaru (ďalej len „návrh zákona“) v jednotlivých novelizačných bodoch upravuje odkazy
v poznámkach pod čiarou na nové nariadenie Európskeho parlamentu a Rady (EÚ) 2019/515
z 19. marca 2019 o vzájomnom uznávaní tovaru, ktorý je v súlade s právnymi predpismi uvedený na trh v inom členskom štáte a o zrušení nariadenia (ES) č. 764/2008 (Ú. v. EÚ L 91, 29.3.2019) (ďalej len „nariadenie (EÚ) 2019/515“), ktoré nahradilo nariadenie Európskeho parlamentu a Rady (ES) č. 764/2008 z 9. júla 2008, ktorým sa ustanovujú postupy týkajúce
sa uplatňovania určitých vnútroštátnych technických pravidiel na výrobky, ktoré sú v súlade
s právnymi predpismi uvedené na trh v inom členskom štáte, a ktorým sa zrušuje rozhodnutie
č. 3052/95/ES (ďalej len „nariadenie (ES) č. 764/2008“), v dôsledku čoho sa aktualizujú poznámky pod čiarou.

**K bodu 2**

Znenie § 4 ods. 1 písm. b) sa zosúlaďuje s definíciou zavedenou v § 2 písm. i) zákona č. 55/2018 Z. z. o poskytovaní informácií o technickom predpise a o prekážkach voľného pohybu tovaru (ďalej len „zákon č. 55/2018 Z. z.“).

**K bodu 3**

V § 8 ods. 1 sa dopĺňa právo Úradu pre normalizáciu, metrológiu a skúšobníctvo Slovenskej republiky (ďalej len „úrad“) metodicky usmerňovať jednotlivé povinné subjekty a zainteresované strany v rámci postupu osobitného poskytovania informácií o návrhu technického predpisu z dôvodu ustanovenia jednotného postupu uvedených subjektov.

**K bodu 4**

V § 9 ods. 1 sa pôvodné písmeno b) navrhuje upraviť z dôvodu zosúladenia zákona č. 55/2018 Z. z. s nariadením (EÚ) 2019/515, ktoré na rozdiel od nariadenia (ES) č. 764/2008 túto povinnosť kontaktným miestam pre výrobky neukladá. Navrhované znenie ustanovuje právo úradu metodicky usmerňovať jednotlivé povinné subjekty a zainteresované strany v rámci postupu osobitného poskytovania informácií o technickom pravidle z dôvodu ustanovenia jednotného postupu uvedených subjektov.

**K bodu 5**

Ide o doplnenie postupu orgánu štátnej správy alebo orgánu územnej samosprávy, ktorý vydal rozhodnutie podľa nariadenia (EÚ) 2019/515, ktorý má podľa nariadenia informovať o takomto rozhodnutí nielen Európsku komisiu, ale aj členské štáty Európskej únie a štáty, ktoré
sú zmluvnou stranou Dohody o Európskom hospodárskom priestore, pričom toto rozhodnutie v zmysle článku 2 ods. 1 nariadenia (EÚ) 2019/515 musí obmedzovať alebo zamietať prístup výrobkov na trh Slovenskej republiky a byť vydané na základe vnútroštátneho technického pravidla uplatňovaného v členskom štáte (v Slovenskej republike). Zároveň sa upravuje rozsah subjektov, ktoré majú byť informované o štáty, ktoré sú zmluvnou stranou Dohody o Európskom hospodárskom priestore z dôvodu, že členským štátom v zmysle nariadenia (EÚ) 2019/515
je nielen členský štát Európskej únie, ale aj štát, ktorý je zmluvnou stranou Dohody o Európskom hospodárskom priestore.

**K bodu 6**

§ 9 sa dopĺňa odsekom 4, ktorým sa na vnútroštátnej úrovni v súlade s článkom 4 ods. 1, 4 a 5 ustanovuje forma sprístupnenia vyhlásenia o vzájomnom uznávaní, ktoré môže dobrovoľne vydať hospodársky subjekt podľa čl. 4 nariadenia (EÚ) 2019/515 na účely posúdenia podľa článku 5 nariadenia (EÚ) 2019/515, nakoľko členský štát je oprávnený určiť si formu sprístupnenia tohto dokumentu. Ak sa hospodársky subjekt rozhodne dobrovoľne vydať vyhlásenie o vzájomnom uznávaní (ďalej len „vyhlásenie“), sprístupní ho buď listinne alebo elektronicky. Elektronickým sprístupnením sa rozumie napríklad zverejnenie vyhlásenia on-line (na webovom sídle hospodárskeho subjektu) alebo elektronickou poštou, a to v štátnom jazyku. Vyhlásenie je sprístupňované štátnym orgánom, ktoré ho potrebujú v slovenskom jazyku z dôvodu následného jednoduchšieho a rýchlejšieho posúdenia vyhlásenia podľa článku 5 nariadenia (EÚ) 2019/515, jeho pravosti a obsahu tak, aby zistili všetky potrebné informácie o výrobku, ktorý posudzujú v rámci jeho kontroly a následného možného povolenia uvádzania
na trh, prípadne pozastavenia alebo obmedzenia ďalšieho sprístupňovania posudzovaného výrobku na trhu.

**K bodu 7**

Navrhovaná zmena § 10 ods. 1 vyplýva z potreby aplikačnej praxe, doplniť orgány štátnej správy ako aj iné subjekty súkromného sektora – oznamovacie subjekty, ktoré rovnako ovplyvňujú
a rozhodujú o vzniku prekážok voľného pohybu tovaru na území Slovenskej republiky a ktoré môžu viesť k vážnemu narušeniu voľného pohybu tovaru, pričom sú tieto subjekty následne povinné v zmysle nariadenia Rady (ES) č. 2679/98 zo 7. decembra 1998 o fungovaní vnútorného trhu vo vzťahu k voľnému pohybu tovaru medzi členskými štátmi oznamovať plánovanie vytvorenia prekážok voľného pohybu tovaru úradu tak, aby sa zachovala rýchla výmena informácii o týchto prekážkach medzi členskými štátmi Európskej únie a Európskou komisiou, ako aj lepšie fungovanie voľného pohybu tovaru v rámci územia Európskej únie. Uvedené vyplynulo aj z aplikačného problému, kedy Únia Autodopravcov Slovenska neoznámila plánovaný štrajk, ktorý následne spôsobil veľký kolaps v cestnej preprave, a tým spôsobil prekážky voľného pohybu tovaru.

Oznamovacie subjekty informujú úrad o prekážkach voľného pohybu tovaru spolu s uvedením presného miesta a času trvania prekážok voľného pohybu tovaru. Údaje, ktoré oznamovacie subjekty poskytujú úradu budú vyžadované v rozsahu názov, adresa elektronickej pošty, meno
a priezvisko kontaktnej osoby na účely evidencie týchto subjektov a následnej možnosti informovať ich o vzniknutých prekážkach voľného pohybu tovaru.

Uvedeným subjektom – oznamovacím subjektom, ktoré oznámili úradu svoje údaje v rozsahu podľa navrhovaného znenia § 10 ods. 1 (názov, adresa elektronickej pošty, meno a priezvisko kontaktnej osoby) bude rovnako ako orgánom územnej samosprávy úrad doručovať informácie o prekážkach voľného pohybu tovaru, ktoré vznikli na území členského štátu alebo na území Slovenskej republiky.

V § 10 ods. 2 sa písmenom c) dopĺňa právo úradu metodicky usmerňovať jednotlivé povinné subjekty a zainteresované strany v rámci postupu poskytovania informácií o prekážkach voľného pohybu tovaru podľa nariadenia Rady (ES) č. 2679/98 zo 7. decembra 1998 o fungovaní vnútorného trhu vo vzťahu k voľnému pohybu tovaru medzi členskými štátmi z dôvodu ustanovenia jednotného postupu uvedených subjektov pri oznamovaní.

**K Čl. II**

Uvádza sa dátum nadobudnutia účinnosti návrhu zákona, pričom vzhľadom na diskrepanciu medzi momentálne účinným zákonom č. 55/2018 Z. z. a nariadením (EÚ) 2019/515
sa navrhuje ustanoviť účinnosť návrhu zákona tak, aby vnútroštátna legislatíva bola
čo najskôr zosúladená s právom Európskej únie.

Bratislava 17. júna 2020

**Igor Matovič v. r.**

predseda vlády Slovenskej republiky

**Katarína Surmíková Tatranská v. r.**

predsedníčka Úradu pre normalizáciu, metrológiu

a skúšobníctvo Slovenskej republiky